Laitila

Laitila (Namn på kommuner från finska till svenska; Kotimaisten kielten keskus) on Suomen kaupunki, joka kuuluu Vakka-Suomen seutukuntaan ja Varsinais-Suomen maakuntaan. Kaupunki Laitilasta tuli 1986. Kaupungissa asuu ihmistä ja sen pinta-ala on km², josta km² on vesistöjä. Väestötiheys on asukasta/km². Laitilan naapurikunnat ovat Eura, Mynämäki, Pyhäranta, Rauma, Uusikaupunki ja Vehmaa. Entisiä naapurikuntia ovat Euraan liitetyt Hinnerjoki ja Honkilahti, Uuteenkaupunkiin liitetty Kalanti, Mynämäkeen liitetty Karjala sekä Raumaan liitetyt Kodisjoki ja Lappi. ==Väestönkehitys== Seuraavassa kuvaajassa on esitetty kaupungin väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen. ==Kylät, kaupunginosat ja taajamat== Laitilassa on seuraavat 46 maarekisterikylää: * Haaro * Hartikkala * Haukka * Kaariainen * Kaivola * Katinhäntä * Kaukola * Kiveinen * Kivijärvi * Kodjala * Koliseva * Koukkela * Kouma * Kovero * Kovio * Krouvi * Kusni * Laitila * Lausti * Leinmäki * Malko * Mudainen * Niemi * Nästi * Pahojoki * Palttila * Pappila * Pato * Pehtsalo * Salo * Seppälä * Sillantaka * Silo * Sorola * Soukainen * Suontaka * Syttyvä * Torre * Tuuna * Untamala * Vahantaka * Vaimaro * Valko * Vekka * Vidilä * Viikainen * Ytö Kaksi Laitilan kylistä on valittu Suomen vuoden kyliksi, Kaivola vuonna 1988 ja Untamala vuonna 2006. ===Taajamat=== Vuoden 2017 lopussa Laitilassa oli 8 610 asukasta, joista 5 918 asui taajamissa, 2 606 haja-asutusalueilla ja 86:n asuinpaikat eivät olleet tiedossa. Laitilan taajama-aste on 69,4 %. Laitilan taajamaväestö jakautuu kolmen eri taajaman kesken: # Taajama Väkiluku (31.12.2017) 1 Laitilan keskustaajama 5 579 2 Untamala 326 3 Ihode* 13 Kaupungin keskustaajama on lihavoitu. Asteriskilla (*) merkityt taajamat kuuluvat tähän kaupunkiin vain osittain. Ihoden taajama ulottuu pääosin Pyhärannan kunnan alueelle. ==Kulttuuria== Laitilassa on erittäin suuri määrä rautakautisia muinaisjäännöksiä, joista tunnetuimpia on ns. Kodjalan soturihauta. Laitilan Soukaisista on löydetty Suomen vanhin lasiesine, roomalaisaikainen juomasarvi. Untamalan kylässä toimi aikaisemmin Museoviraston ylläpitämä Untamalan arkeologinen opastuskeskus. Museoviraston vuonna 2009 määrittelemiin valtakunnallisesti merkittäviin rakennettuihin kulttuuriympäristöihin Laitilassa kuuluvat Untamalan raittikylä, Suontaan ryhmäkylä ja Koukkelan Kauppilan umpipihainen talonpoikaistalo. Laitilan nähtävyyksiä ovat myös Kattesen kivi, joka kesä vietettävät munamarkkinat, Kustaa Hiekan rintakuva Kustaa Hiekan lukutuvan edustalla ja Pahojärven piilokirkko. Elokuvat Härmä ja Kaksipäisen kotkan varjossa on kuvattu osittain Laitilassa. Laitilan pitäjäruoiksi nimettiin 1980-luvulla kalilämmitys eli kaljavelli sekä Laitilan kukkopiparit.Kolmonen, Jaakko 1988. Kotomaamme ruoka- aitta: Suomen, Karjalan ja Petsamon pitäjäruoat, s. 24. Helsinki: Patakolmonen Ky. == Elinkeinoelämä == Laitilan työpaikkaomavaraisuus oli Varsinais-Suomen toiseksi korkein, 104,6 prosenttia. Työttömyysaste oli 7,7 prosenttia. Yhdessä Rauman ja Uudenkaupungin kanssa Laitila muodostaa melko tiiviin työssäkäyntialueen. Laitilan elinkeinojaukauma on 50 % palvelut, 40 % teollisuus ja 10 % maatalous. Laitilassa toimii noin 600 yritystä, maatiloja alle 400. Perinteisesti Laitila tunnetaan munantuotanto- ja varhaisvihanneskeskuksena, noin 12 % Suomen kananmunatuotannosta ja 75 % varhaisporkkanasta tulevat Laitilasta. Suurimpien yritysten tuotteita ovat muun muassa tuulilasit, panimotuotteet, palloventtiilit, muoviteollisuuden tuotteet, maa- ja metsätalouden koneet, sahatavarat sekä puunjalostusteollisuus. Myös palvelusektori on kasvanut, kun Kauppakadun varrelle on rakennettu noin 10 000 neliömetriä liiketilaa. Laitilan viisi suurinta yritystä vuonna 2008 olivat: Pilkington Automotive Oy 270 työntekijää (laminoidut tuulilasit); Naval Oy 170 työntekijää (palloventtiilit); Amitec Oy 120 työntekijää (prosessi- ja putkiasennus); Coreplast Laitila Oy 80 työntekijää (ruiskupuristusmuovituote ja heijastimet) ja Finnlamex Oy 75 työntekijää (laminoidut tuulilasit). Merkittäväksi työllistäjäksi on noussut myös Laitilan Wirvoitusjuomatehdas Oy, jolla oli vuonna 2011 42 työntekijää. Sisäovivalmistaja Mattiovi Oy (nyk. osa Jeld-Weniä) oli saanut alkunsa Laitilan Leinmäen kylässä vuonna 1911, ja sen Laitilan tehdas sijaitsi Valtatie 8:n varrella. Laitilan kaupunki kehittää Kasitien yrityskeskusta, jossa viimeksi vuonna 2011 aluetta laajennettiin 2 700 neliömetrillä 4 500 neliömetriin. Tilojen suurin vuokraaja on Laserkeskus Oy. Laitilan kaupunki aikoo kahdeksan hehtaarin lisäalueella muodostaa yrityskeskuksesta laajemman Kasitien yrityspuiston, jonka tavoitteena on voimistaa alueen vahvaa metalliteollisuutta. == Seurakunnat == Vuoden 2018 aluejaon mukaan Laitilassa on seuraavat Suomen evankelis-luterilaisen kirkon seurakunnat: * Laitilan seurakunta Seurakunnalla on käytössä Laitilan kirkko, Pyhän Pietarin kirkko ja Soukaisten Pyhän Perttelin kirkko. Kirkon sisäisistä herätysliikkeistä vaikuttavat paikkakunnalla ainakin rukoilevaisuus, evankelisuus sekä herännäisyys. Lisäksi paikkakunnalla järjestää jumalanpalveluksia Luther- kappelissa Lähetyshiippakuntaan kuuluva Aamoksen seurakunta. Muita kirkkokuntia edustaa helluntaiherätykseen kuuluva Laitilan helluntaiseurakunta. Suomen ortodoksisen kirkon seurakunnista Laitilan alueella toimii Turun ortodoksinen seurakunta.https://ort.fi/seurakunnat- hiippakunnat-ja-luostarit/seurakunnat/turun-ortodoksinen-seurakunta == Kulttuuri == === Murre === Laitilan alueella puhutun kielen perustana on pohjoinen Lounais-Suomen murre. Laitilan murre kuuluu Lounais-Suomen pohjoisryhmän Rauman alaryhmään. ==Urheiluseuroja== * Laitilan Jyske == Liikenne == Laitilassa on kuusi numeroitua tietä: valtatie 8, kantatie 43, seututie 196, sekä yhdystiet 2051, 2052 ja 2021. == Tunnettuja asukkaita == * Efraim Elo (1868–1932), matemaatikko * Jere Friberg (s. 1995), jääkiekkoilija * Kustaa Hiekka (1855–1937), kultaseppä ja teollisuusneuvos * Hilda Huntuvuori (1887–1968), kirjailija, opetusneuvos * Samuli Jokinen (s. 1980), The Crash -yhtyeen kosketinsoittaja * Heimo Kaitila (1919–2000), yritysjohtaja, kauppaneuvos * Timo Kaunisto (s. 1963), kansanedustaja * Mika Kares (s. 1978), oopperalaulaja. * Pertti Koskinen (s. 1957), kirjailija * Kalevi Kyläheiko (s. 1952), taloustieteilijä * Aimo Laiho (1914–2014), kansanedustaja (SKDL), kunnallisneuvos * Vihtori Metsäranta (1880–1947), kansanedustaja (SKDL) * Valle Mäkelä (s. 1986), autourheilija * Maria Nieminen, näyttelijä * Lauri Palmunen (s. 1952), kansanedustaja (kesk.) * Pentti Palmunen (1921–2002), maanviljelijä, maanviljelysneuvos * Juho Pilppula (1886–1973), kansanedustaja (ml.) * Jorma Pärkö (1912–1999), järjestöjohtaja, maanviljelysneuvos * Rami Rafael (s. 1980), iskelmälaulaja * Aleksi Saarela (s. 1997), jääkiekkoilija * Antti Saarela (s. 2001), jääkiekkoilija * Pasi Saarela (s. 1973), jääkiekkoilija * Markus Seikola (s. 1982), jääkiekkoilija * Samuli Simula (1891–1957), kansanedustaja (ml.) * Susanna Tapani (s. 1993), jääkiekkoilija ja ringeten pelaaja * Marko Toivonen (s. 1978), jääkiekkoilija * Mikael Vuorio (s. 1984), jääkiekkomaalivahti Laitilassa toimineita: * Viktor Ahlqvist, runoilija, kulttuurivaikuttaja, oikeusasioitsija * Heikki Enko, rakennusmestari. == Katso myös == * Luettelo Laitilan julkisista taideteoksista ja muistomerkeistä == Lähteet == == Aiheesta muualla == * Laitilan kaupungin verkkosivut * Tilastokeskus: Laitilan avainluvut * Laitilassa on kananhoitoa harjoitettu ainakin 35-40 vuotta, Helsingin Sanomat, 11.12.1938, nro 334, s. 36, Kansalliskirjaston digitaaliset aineistot * Luokka:Seulonnan keskeiset artikkelit